Document ID: 31994D0020

KOMISSION PÄÄTÖS,
tehty 21 päivänä joulukuuta 1993,
luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivien 66/404/ETY ja 71/161/ETY vaatimuksia (94/20/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon metsänviljelyaineiston pitämisestä kaupan 14 päivänä kesäkuuta 1966 annetun neuvoston direktiivin 66/404/ETY(1), sellaisena kuin se on viimeksi muutettuna direktiivillä 90/654/ETY(2), ja erityisesti sen 15 artiklan,
ottaa huomioon yhteisössä kaupan pidettävän metsänvilje-lyaineiston ulkoista laatua koskevista vaatimuksista 30 päivänä maaliskuuta 1971 annetun neuvoston direktiivin 71/161/ETY(3), sellaisena kuin se on viimeksi muutettuna direktiivillä 90/654/ETY, ja erityisesti sen 15 artiklan,
ottaa huomioon joidenkin jäsenvaltioiden esittämät pyynnöt,
sekä katsoo, että
liitteessä tarkoitettujen lajien lisäysaineiston tuotanto on tällä hetkellä riittämätöntä kaikissa jäsenvaltioissa sekä Itävallassa, jonka osalta neuvosto on päättänyt siellä korjatun lisäysaineiston vastaavuudesta, ja tämän vuoksi direktiivien 66/404/ETY ja 71/161/ETY vaatimusten mukaisen lisäys-aineiston tarvetta ei pystytä tyydyttämään,
myöskään kolmannet maat eivät kykene toimittamaan riittävästi kyseisten lajien lisäysaineistoa, jolla olisi samat takeet kuin yhteisössä tuotetulla lisäysaineistolla ja joka olisi edellä mainittujen direktiivien säännösten mukaista,
tämän vuoksi jäsenvaltioille olisi annettava lupa hyväksyä rajoitetuksi ajaksi sellaisen kyseisten lajien lisäysaineiston pitäminen kaupan, jota koskevat lievemmät vaatimukset, jotta direktiivin 66/404/ETY tai 71/161/ETY vaatimukset täyttävän lisäysaineiston puute voitaisiin poistaa,
geneettisistä syistä mainittu lisäysaineisto on kerättävä kyseisten lajien luontaisilta alkuperäalueilta ja sen tunnistettavuudesta on esitettävä parhaat mahdolliset takeet,
toisaalta lisäysaineistoa saa pitää kaupan ainoastaan, jos sen mukana on asiakirja, jossa on tietyt tiedot kyseisestä lisäysaineistosta,
lisäksi kullekin jäsenvaltiolle olisi annettava lupa hyväksyä alueellaan sellaisten siementen ja taimien pitäminen kaupan, joita koskevat direktiivin 66/404/ETY mukaiset lievennetyt alkuperävaatimukset, tai sellaisten siementen pitäminen kaupan, joita koskevat direktiivin 71/161/ETY mukaiset lievennetyt erityispuhtautta koskevat vaatimukset, jos tällaisen aineiston pitäminen kaupan on sallittu muissa jäsenvaltioissa tämän päätöksen nojalla, ja
tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Jäsenvaltioille annetaan lupa hyväksyä alueellaan liitteen I mukaisesti sellaisten siementen pitäminen kaupan, jotka eivät täytä direktiivin 66/404/ETY alkuperä-vaatimuksia sillä edellytyksellä, että esitetään 2 artiklassa tarkoitettu todiste lähtöisyyspaikasta sekä korkeudesta, jossa siemenet on kerätty.
2 Jäsenvaltioille annetaan lupa hyväksyä alueellaan edellä tarkoitetuista siemenistä yhteisössä tuotettujen nuorten taimien pitäminen kaupan.
2 artikla
1 Edellä 1 artiklan 1 kohdassa tarkoitettua todistetta pidetään esitettynä, jos kyseessä on kansainväliseen kauppaan tarkoitetun lisäysaineiston tarkastusta koskevan OECD-järjestelmän (Taloudellisen yhteistyön ja kehityksen järjestön) mukaiseen "tunnistetun lisäysaineiston" luokkaan tai johonkin muuhun kyseisen järjestelmän luokkaan kuuluva metsänviljelyaineisto.
2 Jos 1 kohdassa mainittua OECD-järjestelmää ei sovelleta lähtöisyyspaikassa, hyväksytään muita virallisia todistei-ta.
3 Jos virallisia todisteita ei voida esittää, jäsenvaltiot voivat hyväksyä muita, epävirallisia todisteita.
3 artikla
Jäsenvaltioille annetaan lupa liitteen II edellytysten mukai-sesti hyväksyä alueellaan sellaisten siementen pitäminen kaupan, jotka eivät vastaa direktiivin 71/161/ETY liitteessä I tarkoitettuja erityispuhtautta koskevia vaatimuksia, sillä edellytyksellä, että direktiivin 66/404/ETY 9 artiklan mukaisesti vaadittavassa asiakirjassa on maininta "siemenet eivät täytä erityispuhtautta koskevia vaatimuksia".
4 artikla
Muille jäsenvaltioille kuin pyynnön esittäneille jäsenvaltioille annetaan lupa hyväksyä alueellaan sellaisten siementen ja taimien pitäminen kaupan, joiden kaupan pitämiseen on annettu lupa tämän päätöksen nojalla liitteiden I ja II edellytysten mukaisesti pyynnön esittäneiden jäsenvaltioiden esittämiin tarkoituksiin.
5 artikla
Edellä 1 artiklan 1 kohdassa ja 3 artiklassa määrättyjen lupien voimassaoloaika päättyy 30 päivänä marraskuuta 1994 siltä osin, kun ne koskevat metsänviljelyaineiston ensimmäistä kertaa kaupan pitämistä yhteisössä. Sitä seuraavia kaupan pitämisiä koskevien lupien voimassaoloaika päättyy 31 päivänä joulukuuta 1996.
6 artikla
Edellä 5 artiklassa tarkoitetun metsänviljelyaineiston ensimmäistä kertaa kaupan pitämisen osalta jäsenvaltioiden on annettava ennen 1 päivää tammikuuta 1995 komissiolle tiedoksi sellaisten aineistojen määrät, joita koskevat lievennetyt vaatimukset ja jotka on hyväksytty kaupan pidettäviksi niiden alueella tämän päätöksen nojalla. Komissio ilmoittaa asiasta muille jäsenvaltioille.
7 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä joulukuuta 1993.

Labels: 3
6